พอดีอยากสอบถามคุณว่ามีตกขาวสีน้ำตาลหลังประจำเดือนจะเป็นอะไรไหมคะ ประจำเดือนมาวันที่29ต.ค-3พ.ย แล้วหลังจากประจำเดือนหมดก็มีตกขาวสีน้ำตาลออกมาจนวันนี้วันที่10พ.ย จะเป็นอะไรไหมคะ รบกวนตอบทีคะ อายุ15ปีย่าง16คะ
สวัสดีค่ะ อาการตกขาวผิดปกติ สามารถเกิดได้จากหลายสาเหตุค่ะ เช่น การติดเชื้อ ทั้งเชื้อแบคทีเรีย เชื้อรา การแพ้ การมีสิ่งแปลกปลอมตกค้าง เนื้องอกหรือมะเร็งในอวัยวะสืบพันธุ์สตรี เป็นต้นค่ะ โดยปกติแล้วตกขาวปกติของผู้หญิงเรา ควรจะมีสีใสและไม่มีกลิ่นค่ะ แต่ตกขาวที่มีสีขุ่น สีเหลือง เขียว น้ำตาล หรือมีเลือดปน เป็นตกขาวที่ไม่ปกติค่ะ และมักมีอาการอื่นๆร่วมด้วย เช่น คันช่องคลอด ปวดท้องน้อย ตกขาวมีกลิ่นเหม็นเน่า เป็นต้นค่ะ หาก มีตกขาวเป็นสีน้ำตาล นาน 7 วัน แนะนำให้ไปพบคุณ เพื่อตรวจภายในว่าเกิดจากสาเหตุใด จะได้รับการรักษาได้ถูกโรคค่ะ ระหว่างนี้ แนะนำให้ล้างทำความสะอาดภายนอกช่องคลอดด้วยสบู่อ่อน งดการสวนล้าง และงดใส่กางเกงรัดรูปค่ะ